[{"text_idx": "#000000", "text": "Vannituba \u2013 koht mida ku\u0308lastame igal hommikul ning kust saab alguse meie u\u0308leja\u0308a\u0308nud edukas pa\u0308ev. Usaldades oma vannitoa uuendamise vo\u0303i remondi meie hoolde, tagame teile igal hommikul hea tuju kauni vannitoa na\u0308ol. Kuna oleme vannitubadega tegelenud juba pikemat aega, on meil kogemusi, mida teistel ettevo\u0303tetel pole. Oskame teid aidata nii disaini muutmisel kui ka kapitaalremondil ja planeeringu muutmisel ja seda ko\u0303ike selleks, et teie igapa\u0308evaelu lihtsamaks ja mugavamaks muuta."}, {"text_idx": "#000001", "text": "Alustades vannitoa remondiga, on ko\u0303ige olulisemaks ja esimeseks sammuks planeerimine. See tagab, et ko\u0303ik to\u0308o\u0308d saaksid tehtud o\u0303iges ja\u0308rjekorras ja parimal vo\u0303imalikul viisil. Kui planeeringut ei tehta enne to\u0308o\u0308de algust, vo\u0303ib hiljem jo\u0303uda ka\u0308tte hetk, kus eelarve la\u0308heb va\u0308ga suurelt lo\u0303hki ning siis pole enam midagi teha, kui ja\u0308rgmine kord meie o\u0303petusso\u0303nu meeles pidada. Planeerimata vannitoaremondist vo\u0303ib tekkida soovimatuid to\u0308o\u0308seisakuid ja raskendavaid u\u0308mbertegemisi."}, {"text_idx": "#000002", "text": "Plaani tegemisel tasuks silmas pidada enda soove ja vajadusi ning mo\u0303elda, milliseid seadmeid peate ha\u0308davajalikuks, kas vajate dus\u030cs\u030ci vo\u0303i vanni, kuhu tuleb pesumasin, kas on vaja kuivatit ja ko\u0303ige olulisem \u2013 kas soovite vannituppa po\u0303randaku\u0308tet. Kui olete need oma jaoks va\u0308lja mo\u0303elnud, tasuks heita pilk tehnilistele vo\u0303imalustele ehk mis seis on vee- ja kanalisatsiooniu\u0308hendustega, ventilatsiooni ja elektrivarustusega ja alles siis saab paika panna ko\u0303ige optimaalsema lahenduse ning hakata mo\u0303tlema materjalidele, mida soovite kasutada. Va\u0308ga oluline on pisema ja kehvema vannitoa puhul kasutusele vo\u0303tta niiskuskindlad materjalid alates plaadisegust ning lo\u0303petades va\u0308rvidega."}, {"text_idx": "#000003", "text": "Soovitame alati kasutada seintel ja po\u0303randatel hu\u0308droisolatsiooni ehk niiskusto\u0303ket. See aitab hoiduda niiskusest tingitud kahjustustest ning tagab vannitoa pika eluea. Peame seda eriti oluliseks kuna vannitoa ehitamine vo\u0303i remont on niigi u\u0308ks va\u0308ga kallis protsess ja kui see juba ette vo\u0303tta, tasuks teha see pigem korralikult a\u0308ra."}, {"text_idx": "#000004", "text": "Kui olete otsustanud, et soovite po\u0303randaku\u0308tet oma vannituppa ja teil seda enne pole olnud, on teil 2 valikut: vesipo\u0303randaku\u0308te ja elektriline po\u0303randaku\u0308te. Odavam on paigaldada elektriline po\u0303randaku\u0308te kuid selle u\u0308lalpidamiskulud on suuremad kui vesipo\u0303randaku\u0308ttel. Vesipo\u0303randaku\u0308tte paigaldus ja teostus on aga sageli a\u0308a\u0308retult keeruline, kui eelnevalt pole selles vannitoas seda olnud. Langetades oma valiku elektrilise po\u0303randaku\u0308tte kasuks, soovitaksime arvestada, et selle vo\u0303imsus peaks olema va\u0308hemalt 150W ruutmeetri kohta. See tagab po\u0303randaku\u0308tte jo\u0303udluse ning po\u0303randa kiire kuivamise ja niiskuse hulga va\u0308henemise vannitoas."}]